钦定古今图书集成/历象汇编/岁功典/第008卷 > 《西湖四时》宋·范纯仁
## 钦定古今图书集成/历象汇编/岁功典/第008卷 > 《西湖四时》宋·范纯仁

白鹭文鸳鉴里飞，红桥朱阁影参差。疏林密雪皆堪
赏，不特寻芳避暑时。

万顷琉璃蹙翠鳞，日迟风暖物华新。千花百草游人
路，应谓壶中别有春。

深堂高阁启清风，舟泛荷香柳影中。日月待公逃醉
饮，官无拘检是琳宫。

夕阳照水晚登楼，皎月涵波夜泛舟。珍重前贤开展
意，中年常愿守闲州。